ชายออสซี่ สมาชิกไอซิสเผยรูปลูกหิ้วหัวเหยื่อช็อกโลก โดนปลิดชีพ ลูกตายด้วย
(ภาพจากยูทูบ euronews),ชายออสซี่ สมาชิกไอซิสจอมโหด เคยดังกระฉ่อนเผยแพร่รูปลูกชายหิ้วหัวเหยื่อเคราะห์ร้ายสะท้านโลก โดนโจมตีทางอากาศ ใกล้เมืองรักกา ในซีเรีย สิ้นชีพแล้ว ขณะที่ลูกชาย 2 คน เคราะห์ร้าย ต้องจบชีวิตพร้อมพ่อ,เมื่อ 16 ส.ค.60 สื่อต่างประเทศ รายงาน นายคาเล็ด ชาร์รูฟ ชายชาวออสเตรเลีย วัย 36 ปี ซึ่งไปเข้าร่วมเป็นสมาชิกสุดโหดของกลุ่มติดอาวุธรัฐอิสลาม หรือไอซิส ในซีเรียและเคยสร้างชื่อกระฉ่อนจนโด่งดังไปทั่วโลก จากการเผยแพร่ภาพถ่ายสุดช็อก บังคับให้ลูกชาย อับดุลเลาะห์ ซึ่งขณะนั้นอยู่ในวัยเพียง 9 ขวบ ยืนหิ้วหัวเหยื่อเคราะห์ร้ายที่ถูกไอซิสตัดศีรษะอย่างไม่สะทกสะท้านเมื่อปี 57 นั้น,ในที่สุด มีการเชื่อกันว่า นายชาร์รูฟ และลูกชายของเขา 2 คน คือ ด.ช. ซาร์คาวี ปัจจุบันอายุ 11 ขวบ และอับดุลเลาะห์ วัย 12 ขวบ ได้ถูกกองกำลังพันธมิตรนำโดยสหรัฐฯ ปฏิบัติการโจมตีทางอากาศ จนเสียชีวิตแล้ว ที่บริเวณใกล้เมืองรักกา ประเทศซีเรีย เมื่อวันศุกร์ที่ 11 ส.ค.ที่ผ่านมา โดยเว็บไซต์ the Sun อ้างว่า ตามรายงานข่าวของสถานีข่าวช่อง ABC ในออสเตรเลีย ระบุเจ้าหน้าที่รัฐบาลซึ่งไม่ขอเปิดเผยชื่อ ได้รับการยืนยันว่านายชาร์รูฟเสียชีวิตแล้ว ซึ่งตรงกับคำกล่าวอ้างของพี่ชายของเขาที่บอกว่า ชาร์รูฟ เสียชีวิตแล้ว ,ทั้งนี้ นายชาร์รูฟได้เดินทางไปเข้าร่วมเป็นนักรบญีฮัดกับกลุ่มไอซิสในซีเรีย ตั้งแต่ปี 2556 ก่อนต่อมา ภริยาและลูก 5 คนของเขาได้เดินทางตามไปอยู่ในซีเรียด้วย โดยนายชาร์รูฟเป็นคนนำรูปถ่าย ลูกชายหิ้วศีรษะเหยื่อเคราะห์ร้ายมาเผยแพร่ทางออนไลน์ จนถูกประณามจากผู้นำทั่วโลก รวมทั้งอดีตนายกรัฐมนตรีโทนี แอบบ็อต แห่งออสเตรเลีย ที่ประณามว่าเป็นการกระทำโหดร้ายป่าเถื่อน โดยเมื่อต้นปี 2560 นายชาร์รูฟได้ถูกทางการออสเตรเลียถอดถอนสัญชาติจากการเป็นพลเมืองออสเตรเลียไปเรียบร้อย กระทั่งมีข่าวว่าเขาถูกปลิดชีพพร้อมลูก 2 คนแล้ว.
ชายออสซี่ สมาชิกไอซิสจอมโหด เคยดังกระฉ่อนเผยแพร่รูปลูกชายหิ้วหัวเหยื่อเคราะห์ร้ายสะท้านโลก โดนโจมตีทางอากาศ ใกล้เมืองรักกา ในซีเรีย สิ้นชีพแล้ว ขณะที่ลูกชาย 2 คน เคราะห์ร้าย ต้องจบชีวิตพร้อมพ่อ
ไอซิส,ชายออสเตรเลีย สมาชิกไอซิส,บังคับลูกชายหิ้วหัวเหยื่อ,เผยแพร่ภาพลูกหิ้วหัวเหยื่อ,ซีเรีย